GiliGold/VAD_KnessetCorpus huggingface dataset:
אתי בנדלר: דנה, זה מאוד בעייתי כי אז יש לנו בערך 8 תאריכים שצריכים לדחות ולהתחיל להתדיין כמה זמן צריך לעבור בין תאריך לתאריך.
דנה נויפלד: אם את דוחה את מועד המעבר ובעוד חודש מישהו חדש רוצה להיכנס, הוא לא יכול.
אתי בנדלר: לא, אז אני מקבלת את הצעתה של הילה.
אתי בנדלר: יקבע מועד לגבי מי שהיה בעל זיכיון ולגבי מי שלא היה בעל זיכיון.
דנה נויפלד: זה מה שאני אומרת, זה שני זמני מעבר.
אסף אמיר: היתה פה רפורמה באמת רחבה והיא עברה.
אסף אמיר: אנחנו היום במצב ש"רשת" ו"קשת" החליטו לא לעבור לרישיונות.
אסף אמיר: הדבר היחיד שברור ברפורמה הזאת היא שמחויבויות התוכן למסך ירדו.
אסף אמיר: זה הדבר היחיד שקרה.
אסף אמיר: שום דבר אחר לא קרה ואף אחד לא עבר לרישיונות.
אסף אמיר: כרגע המצב הוא: כשאתם שמים עוד תאריך אז אף אחד לא יודע מה יקרה.
אסף אמיר: כשאף אחד לא יודע מה יקרה, אף אחד לא משקיע.
אסף אמיר: כשאף אחד לא משקיע, האנשים שלנו יושבים בבית.
אסף אמיר: אז אנחנו אומרים: תעשו משהו, תנו להם להישאר עד 2015, כמו שהם החליטו, תנו להם משהו אחר.
אסף אמיר: כרגע אי הוודאות היא לא לטובת התחום.
אסף אמיר: האנשים שלנו כולם מחכים לראות איך ועדת הכלכלה תתנהל ועד אז הפקות לא יוצאות החוצה, זה מה שקורה.
אסף אמיר: זה הכול משחקים, חברת חדשות, ההוא יקנה אותו, ההוא יבלע אותו.
אסף אמיר: מה שאני יודע הוא שעבודה לא יוצאת לשטח כל עוד אתם לא מחליטים.
כרמל שאמה-הכהן: איזו החלטה?
אסף אמיר: מבחינתי התאריך עבר.
אסף אמיר: עד 2015 הם נשארים.
אסף אמיר: אני לא שמעתי שמישהו רוצה לעבור בכלל.
אסף אמיר: אם מישהו רוצה לעבור, שיבוא לוועדה המכובדת הזאת ויגיד: אני רוצה לעבור, אנא תעזרו לי לשנות סעיף.
אסף אמיר: ב-2015 זיכיון?
אסף אמיר: לא נורא.
אסף אמיר: יש לך את ערוץ 10, מצד אחד, הם ידעו איך להתנהל, יגיע משקיע.
אסף אמיר: מצד שני, הם יתנהלו עד 2015, יש להם מחויבויות, זה היה החוק המקורי.
אסף אמיר: לא יקרה שום דבר.
אסף אמיר: למה כל רגע באים מתוך הדבר הזה?
אסף אמיר: אנחנו לא יודעים מי מציע איזו הצעה, איזה סעיף רוצים לשנות.
אסף אמיר: אף אחד בוועדה עצמה לא יודע מי רוצה לשנות את החוק הזה ועדיין דנים בזה.
ירמיהו קדושי: יש כאן כשל שוק כבר שנים.
ירמיהו קדושי: כשל השוק הזה קיים ואתם נהנים מזה.
אסף אמיר: ממה אנחנו נהנים?
ירמיהו קדושי: ממה שהיה עד היום.
ירמיהו קדושי: היה פה כשל שוק וצריך לתקן את המצב.
ירמיהו קדושי: להמשיך את המצב כמו שהוא, שהם יהיו בחממה ואתם עם היצירות, זה לא יהיה כך.
ירמיהו קדושי: צריכים להיות עוד ערוצים, צריכה להיות תחרות.
אסף אמיר: אף אחד לא ביקש את זה, למה להעביר את זה?
נחמן שי: אתי, האם מועד המעבר ומועד ההודעה הם כרוכים או שגם זה פתוח לפרשנות.
אתי בנדלר: הם כרוכים.
אתי בנדלר: הרבה מאוד סעיפים כרוכים במועד המעבר.
אתי בנדלר: לא רק בתהליך של הגשת הבקשה וקבלת החלטה.
אתי בנדלר: הם יצאו במכרז על פרסום מכרזים.
אתי בנדלר: עכשיו ממש הזכירה לי היועצת המשפטית של הרשות השנייה שאפילו העניין של תשלום דמי הפצה, גם הוא קשור במועד המעבר.
אתי בנדלר: הרבה מאוד סעיפים בחוק מפנים למועד המעבר.
קריאה: אבל אין מניעה לצמצם את לוחות הזמנים.
אסף אמיר: תסלחו לי, אני לא מבין את זה.
אסף אמיר: עבר חוק, החוק התקיים ואף אחד לא ביקש תיקון אז למה עושים את זה?
נחמן שי: אפשר לקבוע שמועד ההגשה יהיה יולי ומועד תחילת השינויים יהיה חצי שנה אחר-כך.
קריאה: זאת שאלה של מהירות התגובה של כל הגורמים המעורבים.
אסף אמיר: אנחנו מבקשים להוסיף עוד סעיפים.
אסף אמיר: אם החוק הזה משתנה, אנחנו מבקשים גם להוסיף דברים.
אסף אמיר: יש לנו בקשות משלנו.
אסף אמיר: אם משחקים עם הרפורמה עד כדי כך, אנחנו רוצים גם לדבר על עוד דברים שיעלו כסף לאנשים.
כרמל שאמה-הכהן: תשכנעו חברי כנסת שיציעו את ההצעה.
אסף אמיר: אנחנו נשכנע אותך.
כרמל שאמה-הכהן: אולי.
אסף אמיר: רק אליך נלך, אנחנו לא נלך לאף אחד אחר, אני מבטיח.
אסף אמיר: אנחנו נלך רק אליך במקרה הזה.
כרמל שאמה-הכהן: אני גם חבר כנסת.
מנשה סמירה: אני מבקש הבהרה והיועצת המשפטית של הוועדה יכולה לאשר את זה.
מנשה סמירה: לא ניתן לקבוע מועד מעבר חדש ולשנות את לוחות הזמנות כי יש לזה השלכות.
מנשה סמירה: אני מזכיר לכם שבישיבה כאן נקבע מועד מעבר וממנו נגזרו תהליכים על-מנת לבצע את המעבר, את האישור, את העלייה לאוויר, את התשלומים, את בדיקת הכשירויות.
מנשה סמירה: לא ניתן לקבוע שניתן להגיש בקשה ולהזיז את המועד מבלי להתחשב בכך.
נחמן שי: שהם כולם פחות או יותר במסגרת של שנה.
מנשה סמירה: הם כולם פחות או יותר במסגרת של שנה.
מנשה סמירה: גם את זה עשינו אחרי לחץ.
מנשה סמירה: אפשר הכול, המשרד שלכם יכול לעשות דברים תמורת תשלום פעוט גם בחודש, אבל אנחנו מדברים על עבודה ציבורית אחראית ומסורה.
מנשה סמירה: הנושא הזה נדון באריכות בוועדה - - -
קריאה: למי התכוונת כשאמרת תמורת סכום פעוט.
מנשה סמירה: משרד פרטי מקבל כסף ועושה דברים גם בחודש.
מנשה סמירה: זה מה שאמרתי.
הילה שמיר: חשוב לנו לציין שבמהלך השנה הזאת הרשות השנייה אמורה לבחון את הבקשות, לערוך מכרזים לשימוש באפיקים, להעריך את שווי חברות החדשות, לעשות 7-8 פעולות.
הילה שמיר: לא בכדי הוועדה הזאת נתנה לפעולות האלה שנה לביצוע.
מנשה סמירה: אני מזכיר לכם, גם לגבי שנה, משרד התקשורת ואתם בצדק לחצתם אותנו ללוח זמנים כזה.
מנשה סמירה: עשינו את זה ואמרנו שנעמוד בזה.
מנשה סמירה: אנחנו מבקשים שאם מועד המעבר ישתנה, כל הדברים יזוזו בהתאמה.
מנשה סמירה: אני חושב שזאת לא הסוגיה.
מנשה סמירה: הדברים שאמרו פה נציגי היוצרים כן צריכים להישמע ולכן יש מקום, חבר הכנסת אילטוב, לא לקבל החלטה סתמית של מועד מבלי שאנחנו רואים שחלים שינויים אלא לתת לשר את האפשרות ולהסמיך אותו.
רוברט אילטוב: מותר לי לא להסכים איתך, נכון?
מנשה סמירה: נכון, אבל אני מנסה לשכנע אותך.
מנשה סמירה: נשקול אם יש שינויים שמצדיקים ולא לקבל עכשיו החלטה טכנית ולהיפגש בעוד חצי שנה ונהיה באותה סיטואציה.
רוברט אילטוב: מה מפריע לך לבצע את זה אחרי שאתה כבר ביצעת את זה פעם אחת ואתה מכיר את המערכת?
קריאה: גם התהליכים של הרשות השנייה, לפי החוק כרגע, לוקחים חצי שנה.
רוברט אילטוב: אתה מדבר כאילו אתה מתחיל הכול מחדש.
רוברט אילטוב: כאילו אתמול התחלת את התפקיד.
איתן כבל: מנשה, בסוף, כל מה שאנחנו רואים פה זה קרב מי ישלוט יותר.
איתן כבל: הכל זה קרב של שליטה יותר מאשר קרב האם להעביר את החוק או לא.
איתן כבל: לכן, בשלב מסוים, תרשה לי להגיד שאני לא סומך.
איתן כבל: אני מנסה כל הזמן להקשיב למה שלא אומרים.
כרמל שאמה-הכהן: בואו נאשר קודם את החוק שמשכנו, שעליו אין מחלוקת, את ההוראות של "עידן פלוס".
כרמל שאמה-הכהן: צריך לאשר אותו מחדש.
כרמל שאמה-הכהן: אנחנו מאשרים משם החוק סעיף 1 ועד הסעיף האחרון סעיף 24.
אתי בנדלר: כולל ההסתייגויות ובקשות רשות הדיבור כפי שהיה.
כרמל שאמה-הכהן: ברור, הכול נשאר ולא משנים כלום.
איתן כבל: לפרוטוקול, איתן כבל מצביע במקום עמיר פרץ.
כרמל שאמה-הכהן: אנחנו מצביעים כרגע על "עידן פלוס" שנמשך, בלי תוספות כרגע.
אתי בנדלר: החוק הוחזר לוועדה.
אתי בנדלר: אנחנו נאשר אותו מחדש להנחה לקריאה שנייה ושלישית.
כרמל שאמה-הכהן: מי בעד הצעת החוק של "עידן פלוס"?
כרמל שאמה-הכהן: הצבעה בעד – פה אחד הפנייה אושרה.
כרמל שאמה-הכהן: אפשר להגיע עכשיו להסכמות?
כרמל שאמה-הכהן: אני רוצה לעשות אתנחתה בנושא שדיברנו אליו.
כרמל שאמה-הכהן: אני רוצה לפתוח את הנושא ג': הוראות למניעת מונופולים בחדשות או בתוכן והסדרת הפעילות במקרה של היווצרות מונופולים.
כרמל שאמה-הכהן: אנחנו נקיים ישיבה בפגרה בנושא הזה.
נחמן שי: אתה יכול להסביר מה זה?
כרמל שאמה-הכהן: מאחר והעלינו גם בתחילת הדיון שעלול להיווצר מצב שבו נישאר עם חברת חדשות אחת וגם עם אפיק תוכן אחד, וזה פה אחד שאנחנו לא רוצים מצב כזה.
כרמל שאמה-הכהן: איך משתחררים ממצב כזה?
רוברט אילטוב: אתה יכול לחזור?
כרמל שאמה-הכהן: מאחר ויש סבירות שבמהלך השנה ניקלע, שלא בטובתנו ושלא ברצוננו, למצב שבו יש חברת חדשות אחת במדינת ישראל או ערוץ תוכן אחד מסחרי.
כרמל שאמה-הכהן: כדי להיערך, אנחנו נבקש מכל מי שנמצא פה, שזה מעניין אותו ונוגע אליו, לגבש הצעות, הערות ולהגיש אותן לוועדת הכלכלה.
כרמל שאמה-הכהן: כמה זה זמן סביר?
נחמן שי: אתה עושה שימוע?
כרמל שאמה-הכהן: לא שימוע.
כרמל שאמה-הכהן: זה חומר כבד, זה חומר מורכב.
איתן כבל: גם משרד התקשורת יביע את דעתו סוף סוף.
איתן כבל: אני אדבר עם השר, זה לא לעניין, אני מצטער.
איתן כבל: זה לא יכול להיות אגב אורחה.
כרמל שאמה-הכהן: עד ה-16 לאפריל להגיש את הכול לצוות הוועדה שכפוף למנהלת הוועדה.
אתי בנדלר: אפשר להעביר גם לייעוץ המשפטי של הוועדה.
כרמל שאמה-הכהן: קבענו ל-16 באפריל.
ניצן חן: בהמשך למה שאדוני היושב ראש אמר.
ניצן חן: גם ב-16 באפריל וגם לאור המצב של ערוץ 10, אני רוצה להזכיר לכבודו.
ניצן חן: אמנם מי שיזם את זה היה היו"ר הקודם, חבר הכנסת אקוניס, אבל יש מכרז של מועצת הכבלים והלוויין לערוץ חדשות ייעודי במתכונת הסי.
ניצן חן: אן.
ניצן חן: אן שישדר 24 שעות ביממה.
ניצן חן: אם אני לא טועה, גם חברות הכבלים והלוויין הניחו על שולחן הוועדה הנכבדה הצעה להקים חברת חדשות בבעלות הכבלים והלוויין, שזה מסלול אחר, לא ערוץ ייעודי שהמועצה נותנת.
ניצן חן: הציגו נתונים על-כך שברוב מדינות העולם המערבי יש ערוץ חדשות במתכונת הסי.
ניצן חן: אני חושב שיש מקום להתניע את המהלך הזה.
ניצן חן: מה שגם שיכול להיות שבסופו של דבר, המחוקק או הרגולטור או שר התקשורת יכול להגיע למסקנה שהפיתרון, כדוגמה, של ערוץ 10, זה להמיר אותו מערוץ ברודקסט לערוץ של חברת חדשות בכבלים ובלוויין.
ניצן חן: כל מה שאני מנסה לומר הוא שאולי יש מקום לבחון במסגרת ה-16 באפריל - - -
איתן כבל: אתה לפני איראן שם פה פצצת אטום.
איתן כבל: הקדמת את הצנטריפוגות.
איתן כבל: איפה היה המוסד?
ניצן חן: חבר הכנסת כבל, זה לא פצצת אטום, אני חושב שצריך לבחון את זה.
דבורה קמחי: אני רק רוצה להודות לחברי ניצן חן על הסבת ערוץ 10 אבל ערוץ 10 יהיה בעל רישיון והוא לא יהיה ערוץ חדשות.
דבורה קמחי: לגבי ההצעה שלך להקמת ערוץ חדשות נוסף, אני מציעה, לאור מה שקורה כאן ולאור מה שכולם אומרים, שתיעשה בדיקה כלכלית רצינית של השוק ומי יכול לממן ערוץ כזה.
ניצן חן: עכשיו הבנתי.
ניצן חן: אני מודה לעורכת הדין דבורה קמחי.
ניצן חן: זאת לא היתה הכוונה שלי, חלילה.
ניצן חן: הכוונה לא היתה במקום.
ניצן חן: כל שאמרתי הוא, שאם מתניעים מהלך לבחון ב-16 באפריל את כל ההסדרה של חברת החדשות, יש עוד ערוץ חדשות, סי.
ניצן חן: אן שהגיש לוועדה שהרגולטור והחברות הגישו לשולחן הוועדה והוועדה טרם דנה בסוגיה.
ניצן חן: זה כל מה שאמרתי.
דבורה קמחי: חברות הלוויין והכבלים מממנות את החדשות המקומיות שלהם מדמי התמלוגים שהם צריכות לשלם למדינה.
ניצן חן: זאת סוגיה אחרת.
ניצן חן: התמלוגים מסתיימים בסוף השנה הזאת.
דבורה קמחי: כל שנה מאריכים להם את זה.
לאה ורון: לאיזו ועדה אדוני מתכוון?
ניצן חן: היושב ראש הקודם, שיושב לצידך - - -
לאה ורון: שלא יתברר ששוכב לי משהו בתיקים ומעלה אבק.
אופיר אקוניס: תרענן את זיכרוננו.
ניצן חן: קטונתי מלרענן את זכרונו של היושב לצידך מכיוון שיש לו זיכרון פנומנאלי.
ניצן חן: כשהוא היה יו"ר הוועדה, הוא ביקש ממני, יו"ר מועצת הכבלים והלוויין וגם מחברות הכבלים והלוויין, להציע ערוץ חדשות ייעודי במתכונת או ערוץ חדשות ייעודי עם הליך מכרזי.
לאה ורון: זאת אומרת שזה שוכב אצל חבר הכנסת אקוניס ולא במזכירות ועדת הכלכלה.
אופיר אקוניס: זה היה פה בוועדה.
אופיר אקוניס: לא היה דיון מיוחד אבל זה היה תוך כדי הדיונים על החוק הזה.
אופיר אקוניס: אותו חוק מפורסם שנפתח עכשיו.
נחמן שי: הרעיון הוא טוב אבל למה אתה מעלה אותו עכשיו?
ניצן חן: היושב ראש דיבר על - כל מה שאמרתי הוא שיש גם ערוץ חדשות ייעודי שהמכרז שלו מוכן ואני מפציר בכם לעיין בזה.
ניצן חן: לא התכוונתי במקום ערוץ 10 ולא חלילה במקום אף אחד אחר.
ניצן חן: אגב, אם אתם שואלים לדעתי וגם אם לא אני רוצה לומר אותה.
ניצן חן: אני חושב שיש חשיבות ציבורית עליונה שיהיה ערוץ חדשות בכבלים ובלוויין ויהיה לזה גם רייטינג לא רע.
נחמן שי: למה לא קידמתם את זה, היה לכם אפשרות בערוצים הייעודיים.
נחמן שי: למה לא עשיתם את זה?
ניצן חן: חבר הכנסת שי, המכרז מוכן, רק תגיד רוצה אני.
אתי בנדלר: אתם מחכים לאישור ועדת הכלכלה?
אתי בנדלר: שאני אבין?
ניצן חן: לאישור המדינה על כל רבדיה.
אופיר אקוניס: זה לא היה.
אופיר אקוניס: אתי, את צודקת.
אופיר אקוניס: הדבר הזה הועלה על-ידי ניצן חן כרעיון, אבל זה לא היה על סדר יומה של הוועדה כדבר להתנעה.
אופיר אקוניס: מה שכן היה, זה ערוץ בשפה הערבית שאישרנו אותו.
ניצן חן: אתמול הוא עלה לאוויר.
ניצן חן: יש ערוץ חדש במדינת ישראל בשפה הערבית, בין היתר אדוני היושב ראש לשעבר והוועדה הנכבדה.
ניצן חן: הוא עלה אתמול לאוויר ועוד חצי שנה, בעזרת השם, יהיה גם ערוץ מורשת.
נחמן שי: אז למה שלא יהיה ערוץ חדשות?
אופיר אקוניס: יכול להיות, צריך לדון בזה.
ניצן חן: תעזור לי להרים אותו.
אופיר אקוניס: ניצן, אני מקווה שהערוץ יהיה בשפה הערבית ולא יהיה ערוץ שהוא לעומתי.
אופיר אקוניס: אמרתי את זה גם בישיבה.
איתן כבל: ידברו בערבית מחמד.
אופיר אקוניס: ניצן יודע בדיוק על מה מדובר.
אופיר אקוניס: גם אתה הבנת אותי.
אתי בנדלר: אני לא מכירה בקשה שהופנתה לוועדת הכלכלה לעניין ערוץ החדשות הייעודי.
אופיר אקוניס: הגברת בנדלר צודקת.
אופיר אקוניס: זה עלה כרעיון תוך כדי דיונים.
אתי בנדלר: אינני יודעת על מה חברי מדבר.
אתי בנדלר: אני שומעת ברקע שמדברים על האפשרות להקים ערוץ חדשות ייעודי.
אתי בנדלר: ככל שנדרש על-פי החוק, יש לנקוט את ההליך על-פי החוק.
אתי בנדלר: אני ממש לא מבינה על מה אתם מדברים.
אתי בנדלר: הכול מוגש לוועדת הכלכלה.
אתי בנדלר: אם מתוכנן ערוץ שיפרסם פרסומות, אז צריך אישור ועדת הכלכלה.
אתי בנדלר: אגב, אם זכרוני אינו מטעני, לפני שנים רבות ניתן אישור לערוץ חדשות ובתנאי שיוקמו שני ערוצי חדשות.
אופיר אקוניס: בינתיים ערוץ החדשות הזה הפך לחברת החדשות של ישראל 10 ונהיה חלק מערוץ 10.
ניצן חן: ועדת הכלכלה תיקנה את זה שלא יהיו שני ערוצים אלא רק אחד.
אתי בנדלר: תיקנה בהחלטה פורמאלית?
אתי בנדלר: מצוין, אז אתה לא מחכה לשום דבר מאיתנו.
אופיר אקוניס: מיצינו את הרעיון הזה של חברת החדשות.
אופיר אקוניס: אנחנו נצא להפסקה של 5 דקות ונחזור להכרעה.
אופיר אקוניס: (לאחר הפסקה)
כרמל שאמה-הכהן: אישרנו את הסעיפים.
כרמל שאמה-הכהן: יש לנו חוסר הסכמה בוועדה על העניין של הסמכות.
כרמל שאמה-הכהן: אנחנו לא נועלים את הישיבה אנחנו מבצעים הפסקה בדיון.
כרמל שאמה-הכהן: הדיון יחודש לא לפני השעה 18:00.
כרמל שאמה-הכהן: ערב טוב.
כרמל שאמה-הכהן: חבר הכנסת אילטוב ונחמן שי.
כרמל שאמה-הכהן: אנחנו פותחים את הדיון.
כרמל שאמה-הכהן: אני אציג את הדברים בצורה ברורה וחדה.
כרמל שאמה-הכהן: אין רוב לנוסח או הצעה שאני חלק ממנו ושמקובל על כל החלקים של הממשלה.
כרמל שאמה-הכהן: לכן אנחנו צריכים עוד לילה להתייעצויות וההצבעה תהיה מחר בבוקר.
כרמל שאמה-הכהן: השעה תפורסם על ידי הנהלת הוועדה.
נחמן שי: אפשר לשאול?
נחמן שי: מה מסתתר?
נחמן שי: איפה הפלונטר?
איתן כבל: ביום שישי ב"ידיעות" יש "איפה הילד"?
נחמן שי: אנחנו רוצים לדעת מי לוחץ?
נחמן שי: למה לוחצים?
נחמן שי: למי זה בוער?
נחמן שי: מי דופק על הדלת?
יוליה שמאלוב-ברקוביץ: מי עושה למי שיאצו?
כרמל שאמה-הכהן: בעשר בבוקר מחר ההצבעה.